
[bookmark: TextBodyBegin]Europski parlament,
–	uzimajući u obzir zahtjev za ukidanje imuniteta Grzegorzu Braunu koji je zaprimljen u pismu glavnog državnog odvjetnika Republike Poljske od 31. listopada 2025., kojim se dostavlja zahtjev zapovjednika poljske policije u vezi s kaznenim postupkom koji treba pokrenuti protiv Grzegorza Brauna i koji je objavljen u Parlamentu 13. studenoga 2025.,
–	uzimajući u obzir činjenicu da se smatra da se Grzegorz Braun odrekao prava da bude saslušan u skladu s člankom 9. stavkom 6. Poslovnika,
–	uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,
–	uzimajući u obzir presude Suda Europske unije od 21. listopada 2008., 19. ožujka 2010., 6. rujna 2011., 17. siječnja 2013. i 19. prosinca 2019.[footnoteRef:2], [2:  	Presuda Suda od 21. listopada 2008., Marra/De Gregorio i Clemente, C-200/07 i C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23. Presuda Suda od 19. prosinca 2019., Junqueras Vies, C-502/19, ECLI:EU:C:2019:1115.
 	] 

–	uzimajući u obzir članak 105. stavke 2. i 5. Ustava Republike Poljske,
–	uzimajući u obzir članak 5. stavak 2., članak 6. stavak 1. i članak 9. Poslovnika,
–	uzimajući u obzir izvješće Odbora za pravna pitanja (A10‑0118/2026),
A.	budući da je glavni državni odvjetnik Republike Poljske pismom od 31. listopada 2025. dostavio zahtjev zapovjednika poljske policije za ukidanje imuniteta Grzegorzu Braunu, zastupniku u Europskom parlamentu izabranom u Poljskoj, u vezi s navodnim kaznenim djelima počinjenima 2025.;
B.	budući da je, u skladu s tim zahtjevom, Grzegorz Braun 10. srpnja 2025. tijekom obilježavanja 84. obljetnice masakra nad židovskim stanovništvom, dok je stajao sa skupinom ljudi usred javne ceste u Jedwabneu, navodno ometao promet na toj cesti; budući da je navodna radnja kazneno djelo u skladu s člankom 90. stavkom 1. Akta od 20. svibnja 1971., odnosno poljskog Prekršajnog zakonika;
C.	budući da, u skladu s tim zahtjevom, Grzegorz Braun, koji je 10. srpnja 2025. sa skupinom ljudi stajao na javnoj cesti u Jedwabneu, blizu ulaza u židovsko groblje, tijekom obilježavanja 84. obljetnice masakra nad židovskim stanovništvom, navodno nije postupio u skladu s nalozima policijskog službenika koji ga je pozivao da se ponaša sukladno zakonu i omogući prolazak vozila, čime je namjerno i u znatnoj mjeri ometao obavljanje službenih dužnosti; budući da je navodna radnja kazneno djelo u skladu s člankom 65.a Akta od 20. svibnja 1971., odnosno poljskog Prekršajnog zakonika;
D.	budući da je Grzegorz Braun izabran u Europski parlament na europskim izborima u lipnju 2024. te da je u vrijeme navodnog počinjenja kaznenih djela bio zastupnik u Europskom parlamentu;
E.	budući da navodna kaznena djela i zahtjev za ukidanje imuniteta Grzegorzu Braunu koji je uslijedio nisu povezani s izraženim mišljenjem ili glasanjem pri obnašanju njegovih dužnosti u smislu članka 8. Protokola br. 7 o povlasticama i imunitetima Europske unije;
F.	budući da u skladu s člankom 9. prvim stavkom točkom (a) Protokola br. 7 o povlasticama i imunitetima Europske unije, tijekom zasjedanja Europskog parlamenta, njegovi zastupnici na državnom području svoje države uživaju imunitet priznat zastupnicima u parlamentu te države članice;
G.	budući da u skladu s člankom 105. stavcima 2. i 5.  Ustava Republike Poljske, od dana objavljivanja rezultata izbora do dana isteka mandata, zastupnik ne podliježe kaznenoj odgovornosti bez suglasnosti Sejma te ne smije biti pritvoren niti uhićen bez suglasnosti Sejma, osim u slučajevima kad je zatečen u počinjenju kaznenog djela i kad je njegov pritvor nužan za osiguravanje neometanog tijeka postupka;
H.	budući da je svrha imuniteta propisanog Protokolom br. 7 o povlasticama i imunitetima Europske unije zaštititi Parlament i njegove zastupnike od sudskih postupaka u vezi s aktivnostima koje se provode pri obnašanju zastupničkih dužnosti i koje se od tih dužnosti ne mogu odvojiti;
I.	budući da parlamentarni imunitet u skladu s člankom 5. stavkom 2. Poslovnika Europskog parlamenta nije osobna povlastica zastupnika, već jamstvo neovisnosti Parlamenta kao cjeline i njegovih zastupnika;
[bookmark: _Hlk223449412]J.	budući da u ovom slučaju Parlament nije utvrdio da postoji fumus persecutionis, odnosno ne čini se da je predmetni postupak pokrenut s namjerom nanošenja štete političkom radu Grzegorza Brauna kao zastupnika u Europskom parlamentu, a time i neovisnosti Parlamenta;
K.	budući da Parlament ne može preuzeti ulogu suda te da se zastupnik u kontekstu postupka ukidanja imuniteta ne može smatrati optuženikom[footnoteRef:3]; [3:  	Presuda Općeg suda od 30. travnja 2019., Briois/Parlament, T-214/18, ECLI:EU:T:2019:266.] 

1.	odlučuje ukinuti imunitet Grzegorzu Braunu;
2.	nalaže svojoj predsjednici da ovu Odluku i izvješće nadležnog odbora odmah proslijedi nadležnom tijelu Republike Poljske i Grzegorzu Braunu.

